text: Stofa-kunder har sort skærm
  24 marts 2014 kl. 17.48
  Stofa-kunder i Kolding-området mistede mandag eftermiddag deres signaler til tv og internet.
  Selskabet meddeler, at der er sket skade på centralt udstyr efter en strømafbrydelse.
  Knap 14.000 kunder i følgende områder har mistet forbindelsen:
  Lunderskov, Taulov, Strandhuse, Søndr. Stenderup, Almind, Brændkjær, Brandrupdam og Vonsild.
  Stofa forventer at have rettet fejlene ved 21-tiden mandag.
  